Document ID: 32002R0027

Komisijas Regula (EK) Nr. 27/2002
(2001. gada 28. decembris),
ar ko groza I, III, V, VII un IX pielikumu Padomes Regulai (EEK) Nr. 3030/93 par kopīgiem noteikumiem dažu tekstilizstrādājumu ievešanai no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem dažu tekstilizstrādājumu ievešanai no trešām valstīm [1], kurā jaunākie grozījumi izdarīti ar Komisijas Regulu (EK) Nr. 1809/2001 [2], un jo īpaši tās 19. pantu,
tā kā:
(1) Kopīgie noteikumi tekstilizstrādājumu ievešanai no trešām valstīm būtu jāpapildina, ņemot vērā jaunākās norises.
(2) Padome ar Regulu (EK) Nr. 2474/2000 [3] ir apstiprinājusi tekstilpreču un apģērbu sarakstu, kas 2002. gada 1. janvārī jāiekļauj GATT 1994.
(3) Moldāvija ir kļuvusi par Pasaules Tirdzniecības organizācijas pilntiesīgu locekli 2001. gada 27. jūlijā.
(4) Padome ar 2001. gada 17. decembra Lēmumu Eiropas Kopienas vārdā ir apstiprinājusi Eiropas Kopienas un Pakistānas Islama Republikas nolīguma parakstīšanu saprašanās memoranda veidā, kas skar tirgus pieejamības režīmu tekstilizstrādājumiem un apģērbiem, kā arī atļauj tā pagaidu piemērošanu.
(5) Ķīnas Tautas Republika ir kļuvusi par Pasaules Tirdzniecības organizācijas pilntiesīgu locekli 2001. gada 11. decembrī.
(6) Taivāna kļūs par Pasaules Tirdzniecības organizācijas pilntiesīgu locekli 2002. gada 1. janvārī.
(7) Pārskatot Harmonizētās sistēmas nomenklatūru, kas iekļauta Pasaules Muitas organizācijas konvencijas pielikumā, tika mainīti daži kombinētās nomenklatūras kodi. Šīs izmaiņas skar arī dažus kodus Regulas (EEK) Nr. 3030/93 I pielikumā.
(8) Tādēļ būtu attiecīgi jāgroza Regula (EEK) Nr. 3030/93.
(9) Skaidrības labad būtu jāaizstāj daži pielikumi.
(10) Lai nodrošinātu Kopienas starptautisko saistību izpildi, no 2002. gada 1. janvāra būtu jāpiemēro šajā regulā paredzētie pasākumi.
(11) Šajā regulā paredzētie pasākumi ir saskaņā ar Tekstilpreču komitejas atzinumu,
IR PIEŅĒMUSI ŠO REGULU.
1. pants
Daudzuma ierobežojumi, kas noteikti Ķīnai attiecībā uz 19., 76., ex 13., ex 24., ex 39., 123., 124., 125.A, 126., 127.A, 127.B, 140. un 151.B kategoriju 2001. gadā, tiks atcelti no 2001. gada 11. decembra.
2. pants
Kas attiecas uz daudzuma ierobežojumiem 2002. gadā, Regulas (EEK) Nr. 3030/93 I, III, V, VII un IX pielikumu groza saskaņā ar šīs regulas pielikumu.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2002. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 28. decembrī

Labels: 1
3
5